text: [{"text_idx": "#000000", "text": "I\u0301 Lesi- og skrivit\u00e6nastuni a\u0301 Glasi veglei\u00f0a vit n\u00e6mingum, i\u00f0 hava avbjo\u0301\u00f0ingar vi\u00f0 lesing og skriving."}, {"text_idx": "#000001", "text": "I\u0301 sambandi vi\u00f0 skifti\u00f0 fra\u0301 fo\u0301lkasku\u0301la til mi\u00f0na\u0301m ella yrkisna\u0301m, kunnu lesi- og skrivitrupulleikarnir vi\u00f0hv\u00f8rt kennast meira umfatandi. Tekstirnir i\u0301 fakunum gerast torf\u00f8rari og innihalda fleiri fakor\u00f0, enn ein er vanur vi\u00f0. Kr\u00f8vini eru vor\u00f0in h\u00e6gri. Ta\u00f0 er ti\u0301 ty\u0301\u00f0andi at fara undir uppga\u0301vur og heimaarbei\u00f0i i\u0301 go\u0301\u00f0ari ti\u0301\u00f0 og at bru\u0301ka ta hja\u0301lp, sum er t\u00f8k."}, {"text_idx": "#000002", "text": "N\u00e6mingar eru alti\u0301\u00f0 v\u00e6lkomnir inn i\u0301 Lesi- og skrivit\u00e6nastuna i\u0301 h\u00f8li 410, so lei\u00f0beina vit fegin."}, {"text_idx": "#000003", "text": "Eisini ber til at skriva til lst@glasir.fo"}, {"text_idx": "#000004", "text": "Ta\u0301 tu\u0301 s\u00f8kir um uppt\u00f8ku a\u0301 Glasi, kanst tu\u0301 fa\u0301a r\u00f8ttu hja\u0301lpina sum skjo\u0301tast, um tu\u0301 hevur upply\u0301st um m\u00f8guligar lesi- og/ella skriviavbjo\u0301\u00f0ingar."}, {"text_idx": "#000005", "text": "Sum n\u00e6mingur a\u0301 Glasi kanst tu\u0301 bru\u0301ka lesi- og skriviforrit og onnur ambo\u00f0, sum kunnu l\u00e6tta um sku\u0301lagongdina."}, {"text_idx": "#000006", "text": "I\u0301 Lesi- og skrivit\u00e6nastuni (LST) hja\u0301lpa vit vi\u00f0 at heinta lesi- og skriviforrit til teldu og telefon og undirvi\u0301sa i\u0301 at bru\u0301ka forritini."}, {"text_idx": "#000007", "text": "Vi\u00f0 hesum kann lei\u00f0in gerast l\u00e6ttari fra\u0301 sku\u0301labyrjan til pro\u0301gv."}, {"text_idx": "#000011", "text": "Ni\u00f0anfyri eru leinki til Intowords og onnur hja\u0301lparambo\u00f0. Vel ta\u00f0, sum tu\u0301 skalt bru\u0301ka:"}, {"text_idx": "#000013", "text": "IntoWords til Mac (f\u00f8royskar r\u00f8ddir eru ikki t\u00f8kar til MAC offline, men virkar saman vi\u00f0 IntoWords til Cloud)"}, {"text_idx": "#000014", "text": "Intowords til iOS (iPhone og iPad)"}, {"text_idx": "#000015", "text": "Ta\u0301 forriti\u00f0 er tiki\u00f0 ni\u00f0ur, skalt tu\u0301 rita inn umvegis Microsoft-login og ti\u0301num glasir-bru\u0301kara."}, {"text_idx": "#000016", "text": "Enn bru\u0301ka fleiri CD-OR\u00d0. Ta\u00f0 ber til at bru\u0301ka CD-or\u00f0 sum vanligt (til 2025)."}, {"text_idx": "#000017", "text": "A\u0301 Ordlab.dk eru +350 videoveglei\u00f0ingar, sum stutt grei\u00f0a fra\u0301 ny\u0301ggjastu og mest aktuellu lesi- og skrivistu\u00f0landi t\u00f8knini (til android, chromebook, iphone, mac, online og windows). \u00d8ll a\u0301 Glasi hava atgongd til Ordlab.dk."}, {"text_idx": "#000020", "text": "R\u00e6ttstavarin riggar ikki gj\u00f8gnum Office online og bara til Windows teldur."}, {"text_idx": "#000021", "text": "iSolveIT hevur ment ein f\u00f8royskan talukennara u\u0301r tilfarinum fra\u0301 Ravnur verk\u00e6tlanini. Appin eitur VoisIT. Nu\u0301 kanst tu\u0301 tosa inn a\u0301 telefonina, kopiera tekstin u\u0301r appini og seta hann inn a\u00f0rasta\u00f0ni."}, {"text_idx": "#000023", "text": "VoisIT til Android kann heintast her."}, {"text_idx": "#000028", "text": "Her er gj\u00f8rligt at fa\u0301a hja\u0301lp og lei\u00f0beining i\u0301 ymiskum l\u00e6rugreinunum. N\u00e6mingar, l\u00e6rlingar og lesandi eru v\u00e6lkomin at venda s\u00e6r til N\u00e6mingat\u00e6nastuna, um ynski er um hja\u0301lp i\u0301 \u00f8\u00f0rum l\u00e6rugreinum."}, {"text_idx": "#000034", "text": "Lesi- og skrivit\u00f8kni eru ambo\u00f0, sum kunnu hja\u0301lpa og stu\u00f0la t\u00e6r, i\u00f0 hevur dysleksi ella a\u00f0rar lesi- ella skrivitrupulleikar. Tey kunnu vera vi\u00f0 til at l\u00e6tta um lesing, skriving og staving i\u0301 gerandisdegnum \u2013 b\u00e6\u00f0i i\u0301 sku\u0301la, arbei\u00f0i og fri\u0301ti\u00f0."}, {"text_idx": "#000035", "text": "Ta\u00f0 finnast mong ymisk ambo\u00f0 til b\u00e6\u00f0i teldur, teldlar og smartphones. Tey kunnu heintast sum forrit og leggjast inn a\u0301 talgildu eindirnar ella bru\u0301kast sum online t\u00e6nasta."}, {"text_idx": "#000036", "text": "Vi\u00f0 lesi- og skrivit\u00f8kni f\u00e6rt tu\u0301 millum anna\u00f0 upplestur av teksti, hja\u0301lp til at stava, stu\u00f0ul til koma i\u0301 gongd vi\u00f0 at skriva tekst, at skipa tekst osfr."}, {"text_idx": "#000037", "text": "Forriti\u00f0 IntoWords f\u00e6st a\u0301 f\u00f8royskum til allar teldur og smartphones."}, {"text_idx": "#000038", "text": "Vi\u00f0 IntoWords hevur tu\u0301 millum anna\u00f0 m\u00f8guleika at fa\u0301a tekst lisnan upp fyri t\u00e6r, at goyma tekst sum ljo\u0301\u00f0fi\u0301lu, at fa\u0301a hja\u0301lp til at stava torf\u00f8r or\u00f0, gera yrkisor\u00f0alistar, at fa\u0301a stu\u00f0ul til at skriva tekstir vi\u00f0 til d\u00f8mis skriviskabelo\u0301num og anna\u00f0. (si\u0301 samla\u00f0 yvirlit yvir lesi- og skrivifunktio\u0301nir her)"}, {"text_idx": "#000039", "text": "Hesi ma\u0301l eru t\u00f8k i\u0301 IntoWords: F\u00f8royskt, danskt, norskt bo\u0301kma\u0301l, svenskt, enskt, franskt, ty\u0301skt og spanskt."}, {"text_idx": "#000040", "text": "\u00d8ll a\u0301 Glasi kunnu bru\u0301ka IntoWords."}, {"text_idx": "#000041", "text": "Ta\u00f0 kann leggjast a\u0301 telduna sum eitt forrit, kann ny\u0301tast sum i\u0301skoytisforrit a\u0301 kagum (browsarum) og finst eisini sum ein app til telefonir og Ipad."}, {"text_idx": "#000042", "text": "Ni\u00f0anfyri eru ymisk leinki til at taka IntoWords ni\u00f0ur, alt eftir hv\u00f8rja teldu og telefon, tu\u0301 hevur. Best er at taka forriti\u00f0 ni\u00f0ur a\u0301 telduna og sum i\u0301skoytisforrit til kagar/browsarar. Harumframt er snilt at taka telefonappina ni\u00f0ur. (Installatio\u0301nsveglei\u00f0ing a\u0301 donskum er her)."}, {"text_idx": "#000043", "text": "Um tu\u0301 hevur lagt IntoWords inn a\u0301 fleiri av ti\u0301num talgildu eindum, ver\u00f0a vangastillingar og anna\u00f0, sum tu\u0301 gert i\u0301 IntoWords a\u0301 einari talgildari eind (t.d. Windows-teldu), sja\u0301lvvirkandi synkronisera\u00f0ar vi\u00f0 IntoWords a\u0301 hinum eindunum hja\u0301 t\u00e6r (t.d. Iphone)."}, {"text_idx": "#000044", "text": "Vit hava gj\u00f8rt a\u0301tta ymiskar veglei\u00f0ingar i\u0301 at bru\u0301ka CD-OR\u00d0 10,2:"}, {"text_idx": "#000045", "text": "Or\u00f0blindni ver\u00f0ur eisini nevnt dysleksi. Dysleksi er eitt spesifikt slag av lesi- og skrivitrupulleikum, sum ikki er treyta\u00f0 av intelligensi ella generellum l\u00e6ringarevnum. Trupulleikarnir eru ti\u0301skil o\u0301heftir av aldri, motivatio\u0301n og u\u0301tbu\u0301gvingarst\u00f8\u00f0i annars. Dyslektiskir lesi- og skrivitrupulleikar hava si\u0301n uppruna i\u0301 nevrologiskum vi\u00f0urskiftum, sum aloftast eru av arvaligum slag."}, {"text_idx": "#000046", "text": "Trupulleikar vi\u00f0 at avkoda og seta saman ljo\u0301\u00f0 i\u0301 bo\u0301kstavum, so teir ver\u00f0a til ljo\u0301\u00f0 i\u0301 einum or\u00f0i. Hetta ver\u00f0ur nevnt fonologiskir trupulleikar. Hesir trupulleikar gera, at ta\u00f0 kann ver\u00f0a dru\u0301gt at lesa og/ella at stava or\u00f0.\nTrupulleikar vi\u00f0 at tvi\u0301halda upply\u0301singum, me\u00f0an t\u00e6r ver\u00f0a tilevna\u00f0ar (Ta\u00f0 er me\u00f0an ein lesur og skrivar). Hetta slagi\u00f0 av avbjo\u0301\u00f0ingum hevur si\u0301n uppruna i\u0301 einum avmarka\u00f0um arbei\u00f0sminni. Hetta elvir til, at man lesur seint, at lesifatanin gerst avmarka\u00f0 og skrivingin o\u0301neyv.\nA\u0301\u00f0urnevndu vi\u00f0urskifti f\u00f8ra samanumtiki\u00f0 til eina ikki-automatisera\u00f0a lesigongd. Hetta merkir, at lesing av truplum og/ella fakliga tungum tekstum, gerst uppaftur meira torf\u00f8r. Ta\u0301 avmarka\u00f0a arbei\u00f0sminni\u00f0 ver\u00f0ur uppaftur meira ovbyrja\u00f0, darvar hetta samla\u00f0u lesifatanina."}, {"text_idx": "#000047", "text": "Ta\u0301 ein n\u00e6mingur vi\u00f0 dysleksi fer undir ein mi\u00f0na\u0301mssku\u0301lau\u0301tbu\u0301gving, h\u00e6kka kr\u00f8vini til lesing og skriving. Hetta f\u00f8rir, vegna a\u0301\u00f0urnevndu grundey\u00f0kenni, til, at onnur dysleksi-ey\u00f0kenni koma til sjo\u0301ndar. Hesi ey\u00f0kenni kunnu t.d. vera:"}, {"text_idx": "#000048", "text": "L\u00e6gri lesifer\u00f0 ella o\u0301neyv lesing\nTrupulleikar vi\u00f0 at or\u00f0a seg i\u0301 sambandi vi\u00f0 skriving\nTrupulleikar vi\u00f0 lesing og innl\u00e6ring av ny\u0301ggjum or\u00f0um\nTrupulleikar vi\u00f0 at skilja faktekstir, serliga um teksturin er a\u0301 fremmandama\u0301li"}, {"text_idx": "#000050", "text": "Barni\u00f0 vi\u00f0 dysleksi kann hava trupult vi\u00f0 at l\u00e6ra at lesa. Sum vaksin lesandi kann ein hava l\u00e6rt at lesa, men lesur ofta seint\nBarni\u00f0 vi\u00f0 dysleksi hevur ta\u00f0 vanliga trupult vi\u00f0 at stava og stavar ofta illa. Sum vaksin lesandi hevur vi\u00f0komandi m\u00f8guliga bert trupult vi\u00f0 at stava o\u0301kend or\u00f0, fremmandaor\u00f0 og or\u00f0aendingar\nBarni\u00f0 vi\u00f0 dysleksi hevur vanliga trupult vi\u00f0 at skriva. Sum vaksin lesandi hevur vi\u00f0komandi m\u00f8guliga serliga trupulleikar vi\u00f0 at seta saman setningar, at byggja upp brot og heilar tekstir."}]